MFC ออกกองทุน MT3Y1 เปิดขาย 18-25 ก.พ.นี้
MFC ออกกองทุน MT3Y1 ลงทุนตราสารหนี้ อายุ 3 ปี เปิดขาย 18-25 ก.พ.นี้ คาดผลตอบแทน 3.15%
21 ก.พ. 2562

นายลิม ชอง บุน เดนนิส กรรมการผู้จัดการ บลจ. เอ็มเอฟซี (MFC) เปิดเผยว่า บลจ.เอ็มเอฟซีจะเปิดขายกองทุนเปิดเอ็มเอฟซี ออม 3 ปี ทวีสุข 1 หรือ MT3Y1 เสนอขายครั้งเดียวระหว่างวันที่ 18-25 กุมภาพันธ์ 2562 กองทุนเปิด MT3Y1 เป็นกองทุนรวมตราสารหนี้มีอายุโครงการประมาณ 3 ปี ซึ่งจะรับซื้อคืนหน่วยลงทุนอัตโนมัติทุก 6 เดือนเฉพาะผลตอบแทนในอัตราเฉลี่ยไม่น้อยกว่าร้อยละ 2.90 ต่อปีของมูลค่าหน่วยลงทุนที่ตราไว้ (10 บาท) เมื่อครบอายุกองทุน บริษัทจะรับซื้อคืนหน่วยลงทุนโดยอัตโนมัติทั้งหมด และสับเปลี่ยนไปยังกองทุนเปิดเอ็มเอฟซี พันธบัตรตลาดเงินหรือกองทุนเปิด MM-GOV
ทั้งนี้ผู้ลงทุนจะไม่สามารถขายคืนหน่วยลงทุนในช่วงเวลา 3 ปีได้ ดังนั้นหากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนเป็นจำนวนมาก
โดยกองทุนเปิด MT3Y1 มีนโยบายลงทุนในตราสารหนี้ภาครัฐ และเอกชนที่มีคุณภาพที่เสนอขายในประเทศ เช่น ตั๋วเงินคลัง พันธบัตรรัฐบาล พันธบัตรธนาคารแห่งชาติ พันธบัตรรัฐวิสาหกิจ ตราสารหนี้ที่ออกโดยนิติบุคคลที่มีกฎหมายเฉพาะจัดตั้งขึ้น ตราสารหนี้ ที่ออกโดยธนาคารพาณิชย์ หรือเงินฝาก หรือตราสารหนี้เอกชนที่ได้รับการจัดอันดับความน่าเชื่อถือในอันดับที่สามารถลงทุนได้ (Investment grade) ไม่ต่ำกว่า BBB-
ตัวอย่างตราสารที่คาดว่ากองทุนเปิด MT3Y1 จะลงทุนดังนี้ หุ้นกู้บบมจ. ทรู คอร์ปอเรทชั่น (TRUE) rating BBB+ สัดส่วนการลงทุน 8.11% ผลตอบแทนตราสาร 3.85%ต่อปี ผลตอบแทนที่กองทุนคาดว่าจะได้รับ 0.31%ต่อปี หุ้นกู้บมจ. สยามแก๊ส แอนด์ ปิโตรเคมีคัลส์ (SGP) rating BBB+ สัดส่วนการลงทุน 9.46% ผลตอบแทนตราสาร 3.85%ต่อปี ผลตอบแทนที่กองทุนคาดว่าจะได้รับ 0.36%ต่อปี
รวมทั้งหุ้นกู้บมจ. แผ่นดินทอง พร็อพเพอร์ตี้ ดีเวลลอปเม้นท์ (GOLD) rating BBB+ สัดส่วนการลงทุน 9.46% ผลตอบแทนตราสาร 3.20%ต่อปี ผลตอบแทนที่กองทุนคาดว่าจะได้รับ 0.30%ต่อปี หุ้นกู้บ,0″ เอสซี แอสเสท คอร์ปอเรชั่น (SC) rating BBB+ สัดส่วนการลงทุน 9.46% ผลตอบแทนตราสาร 3.25%ต่อปี ผลตอบแทนที่กองทุนคาดว่าจะได้รับ 0.31%ต่อปี หุ้นกู้บมจ. เอเซียเสริมกิจลิสซิ่ง (ASK) rating BBB+ สัดส่วนการลงทุน 9.46% ผลตอบแทนตราสาร 3.15%ต่อปี ผลตอบแทนที่กองทุนคาดว่าจะได้รับ 0.30%ต่อปี หุ้นกู้บมจ. ทีพีไอ โพลีน (TPIPL) BBB+ สัดส่วนการลงทุน 8.11% ผลตอบแทนตราสาร 3.85%ต่อปี ผลตอบแทนที่กองทุนคาดว่าจะได้รับ 0.31%ต่อปี
ส่วนหุ้นกู้บมจ. เอพี (ไทยแลนด์) (AP) rating A- สัดส่วนการลงทุน 9.46% ผลตอบแทนตราสาร 2.65%ต่อปี ผลตอบแทนที่กองทุนคาดว่าจะได้รับ 0.25%ต่อปี หุ้นกู้บมจ. ราชธานีลิสซิ่ง (THANI) rating A- สัดส่วนการลงทุน 9.46% ผลตอบแทนตราสาร 2.75%ต่อปี ผลตอบแทนที่กองทุนคาดว่าจะได้รับ 0.26%ต่อปี หุ้นกู้ทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ไทคอน rating A- สัดส่วนการลงทุน 6.76% ผลตอบแทนตราสาร 2.75%ต่อปี ผลตอบแทนที่กองทุนคาดว่าจะได้รับ 0.19%ต่อปี
อีกทั้งหุ้นกู้ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยม โกรท rating A- สัดส่วนการลงทุน 6.76% ผลตอบแทนตราสาร 2.75%ต่อปี ผลตอบแทนที่กองทุนคาดว่าจะได้รับ 0.19%ต่อปี หุ้นกู้บริษัท ภัทรลิสซิ่ง จำกัด(มหาชน) rating A- สัดส่วนการลงทุน 5.40% ผลตอบแทนตราสาร 2.65%ต่อปี ผลตอบแทนที่กองทุนคาดว่าจะได้รับ 0.14%ต่อปี และหุ้นกู้บมจ. ช. การช่าง (CK) rating A- สัดส่วนการลงทุน 8.10% ผลตอบแทนตราสาร 2.75%ต่อปี ผลตอบแทนที่กองทุนคาดว่าจะได้รับ 0.23%ต่อปี ทั้งนี้กองทุนอาจพิจารณาลงทุนในตราสารอื่นแทนหรือเพิ่มเติม โดยมี Rating ไม่ต่ำกว่า BBB-
ทั้งนี้ ประมาณการผลตอบแทนรวมที่ได้รับจากการลงทุน 3.15% ต่อปี ประมาณการค่าใช้จ่าย 0.25% ต่อปี และประมาณการผลตอบแทนหลังหักค่าใช้จ่าย 2.90% ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาด หรือการเรียกเก็บภาษีมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว
โดยบริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดำเนินการภายใต้สถานการณ์ที่จำเป็นและสมควรเพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสำคัญ
ทั้งนี้กองทุนเปิด MT3Y1 เหมาะสำหรับผู้ที่คาดหวังผลตอบแทนที่สูงกว่าเงินฝาก ยอมรับผลตอบแทนที่อาจต่ำกว่าหุ้นได้ และสามารถลงทุนได้นาน 3 ปี ทั้งนี้ ผู้ลงทุนต้องศึกษาข้อมูลเพื่อทำความเข้าใจลักษณะสินค้า เงื่อนไขผลตอบแทน และความเสี่ยงก่อนการตัดสินใจลงทุน
 